Жан-Поль Бельмондо

**Жан-Поль Бельмондо** (‎,  1933 оны 4-р сарын 9-нд, Нёйи-сюр-Сен төрсөн- 2021 оны 9-р сарын 6-нд Парист нас барсан) — Францын театрын болон киноны алдартай жүжигчин.

Бельмондо 1933 оны 4-р сарын 9-нд Францын Нёйи-сюр-Сен хотод, Парис хотын уран барималч Поль Бельмондогийн хүү болж төрсөн. Дунд сургуульд байхдаа боксоор хичээлдэг байсан ч мөн жүжигчин болох сонирхолтой байсан тул алийг нь сонгохоо шийдэж чадахгүй байжээ. 20 нас хүрээд жүжигчин болохоор шийдээд Үндэсний Драмын урлагийн консерваторид (франц. Conservatoire national supérieur d'art dramatique) сурсан байна.  

## Уран бүтээлийн амьдрал 
Кинонд анх 1957 онд "Мольер" кинонд хоёр дахь дүр тоголсон боловч түүний оролцсон хэсгүүдийг кино гарахаас өмнөхөн хассан байна. Дараа жил нь гол дүрд нь алдартай Анри Видалийн 1958 онд тоглосон "Сайханаараа болон чимээгүй бай" (*Sois belle et tais-toi*) кинонд илүү чухал үүрэг гүйцэтгэсэн бөгөөд Ален Делон мөн анх энэ кинонд хамт тоглосон байдаг.  26 настай залуу жүжигчин маань дэлхийн кино урлагийн гол кинонуудын нэг Жан-Люк Годарын "Амьсгал хураасан" (фр. À bout de souffle) киноны Мишель Пуакарын дүрээр дэлхийд нэр алдартай болсон юм.  

"The Professional" (1981) киноны гол дүр Жоссе Бомонт нь Бельмондогийн хамгийн чухал амжилтуудын нэг болсон юм. Бельмондо 1986 он хүртэл Францын хамгийн их орлоготой жүжигчдийн нэг байв. Ален Делоны жишээг дагаж тэрбээр өөрийн киног бүтээхийн тулд Cerito компанийг үүсгэн байгуулжээ (энэ нь түүний эмээгийн анхны овог). 1987 онд Бельмондо 1959 оноос хойш нэлээд удаан завсарласны дараа театрын тайзнаа эргэн ирж, тэр мөчөөс эхлэн кино, театрын ажлаа хослуулан хийжээ. 1995 онд "Les Miserables" киноны дагалдах дүрд (найруулагч Клод Лелуш) шүүмжлэгчдээс өндөр үнэлгээ авсан байна. 

2001 онд Бельмондо цус харвасан бөгөөд түүнээс хойш театр, кинонд тоглохоо больжээ. 2008 онд 75 настайдаа тэрбээр зураг авалтын талбайд буцаж очсон бөгөөд тэрээр Фрэнсис Юстерийн найруулсан "Хүн ба түүний нохой" кинонд тоглосон юм. "Pari-Match" сэтгүүлд өгсөн ярилцлагадаа Бельмондо энэ бүтээлийн талаар “Хэдийгээр би 95 кинонд тоглож, театрын 40 дүрд тоглосон ч энэхүү зураг авалтын үеэр урьд урьдынхаас илүү жаргалтай байсан. Энэ кино миний урьд өмнө хийж байсан шиг биш, огт өөр хэлбэрээр хийгдсэн" гэжээ.  

Ж-П. Бельмондо 2021 оны 9-р сарын 6-нд 89 насандаа Парист нас баржээ. Түүнийг оршуулах ёслолд Францын Ерөнхийлөгч Э. Макрон оролцож хүндэтгэлийн үг хэлжээ.

## Театрын тайзнаа 
* 1950 — Нойрсож буй үзэсгэлэнт охин (La Belle au bois dormant)
* 1951 — Миний найз хулгайч (Mon Ami le cambrioleur)
* 1952 — Глорианагийн өмнөөс өшөө авна (Gloriana sera vengée)
* 1953 — Барбульегийн хардалт (La Jalousie du barbouillé)
* 1953 — Хүчээр гэрлэсэн нь (Le Mariage forcé)
* 1953 — Медея (Médée)
* 1953 — Заморе (Zamore)
* 1953 — Цасан хатан (La reine blanche)
* 1953 — Буудлын эзэгтэй (La Locandiera)
* 1953 — Зүлэг (Les Boulingrin)
* 1954 — Талууд (Les Plaideurs)
* 1954 — Кринолинууд болон гильотин (Crinolines et guillo tine)
* 1954 — Андалусия (Andalousie)
* 1954 — Муу эм (Le Médecin malgré lui)
* 1954 — Инээдтэй хүүхнүүд (Les Précieuses ridicules)
* 1954 — Жорж Дантен (Georgea Dantin)
* 1954 — Комиссар сайн хүүхэд (Le commissaire est bon enfant)
* 1954 — Жижиг майхан (La Petite hutte)
* 1954 — Харамч  (L’Avare)
* 1954 — Худал өвчтөн (Le malade imaginaire)
* 1955 — Фантазио (Fantasio)
* 1955 — Марияд илгээсэн мэдээ (L’Annonce faite à Marie)
* 1956 — Чөлөөт солилцоотой зочид буудал (L’hôtel du libre é change)
* 1957 — Цезарь ба Клеопатра (César et Cléopatre)
* 1957 — Дүрсгүй нөхрийг номхотгосон нь (La Mégère apprivoisée)
* 1958 — Оскар (Oscar)
* 1959 — Үдэшлэгийн хөрөнгө (Trésor party)
* 1987 — Кин (Kean)
* 1990 — Сирано де Бержерак (Cyrano de Bergerac)
* 1993 — Эмэгтэй хувцасны оёдолчин (Tailleur pour dames)
* 1997 — Чихэнд орсон бөөс (La Puce à l’oreille)
* 1998 — Фредерик буюу гэмт хэргийн гудамж (Frédéric ou le boulevard du crime)

## Зураг

Зураг:Jean-Paul Belmondo Handprint.jpg
Зураг:JP Belmondo Cannes 1988.jpg|1988
Зураг:Jean-Paul Belmondo 2001.jpg|2001

## Цахим холбоос 
*Кино урлагийн цахим сан: Жан-Поль Бельмондо (англ.)

Ангилал:Францын жүжигчин
Ангилал:Театрын жүжигчин
Ангилал:Өөрийн намтар
Ангилал:Хүндэт легионы гишүүн (командлагч)
Ангилал:Францын Үндэсний Гавьяаны одон шагналтан (командлагч)
Ангилал:Францын Урлаг ба Утга Зохиолын одон шагналтан (командлагч)
Ангилал:Леопольдын одон шагналтан (рыцарь)
Ангилал:Сезар шагналтан
Ангилал:Францчууд
Ангилал:1933 онд төрсөн
Ангилал:2021 онд өнгөрсөн